«Դա երկուսիս պատկերացրած հարսանիքի ձևաչափն էր։ Միանշանակ, յուրաքանչյուր աղջկա համար հարսանիքի օրը շատ կարևոր է։ Մանկուց սպասում ես այդ օրվան, որոշակի պատկերացումներ ես ունենում, թեև որքան այն մոտենում է, այնքան պատկերացումներդ փոխվում են։ Հարսանիքից առաջ արդեն հստակ պատկերացնում էի, թե ինչ եմ ուզում, բայց ինձ համար ամենակարևոր պահը պսակադրության արարողությունն էր»,– ասաց նա ու հավելեց, որ պսակի արարողության ժամանակ չի հուզվել։